Die onseker klimaat oor die toekoms wat in Suid-Afrika heers, kan nie anders as om ’n bleek prentjie vir sake regoor Suid-Afrika te skilder nie.
’n Meer aggressiewe benadering tot die insameling van hierdie belastings is merkbaar. Uitbetalings word oor dieselfde kam geskeer en besighede wat geld terugeis moet maar daarop voorbereid wees om ’n audit van die SA Inkomstediens te ontvang. Hulle moet boonop volledige finansiële state, insluitend fakture en uitbetalings, beskikbaar hou vir die afgelope 5 jaar voor die laaste indiening van ’n belastingvorm.
Seker die belangrikste is die belastingvrystelling sertifikaat wat deur die SA Inkomstediens uitgereik word om te bevestig dat jy hulle niks skuld nie.
Buiten die sekuriteit van jou bates moet jy ook ’n kontantvloeistaat, wat jou vermoë uitwys om die lening terug te betaal asook volledige finansiële verslae en balansstate deur jou boekhouer verskaf aan hulle kan voorlê.
Sluit eerder jou besigheid (indien moontlik en jy dit kan bekostig) as jy voel dat dit nie meer na wense vertoon nie.
Indien ’n krediteur kan bewys dat nalatige bestuur verantwoordelik was vir wanbetalings, kan die bestuur persoonlik hiervoor gedagvaar word.
Maak seker dat jy bewus is daarvan waarvoor jy verantwoordelik is ten opsigte van dienste betalings aan die plaaslike owerheid. Indien jy nie ’n gedetaileerde diensterekening ontvang volgens jou begrote betaling nie, doen navraag daaroor.
Sonkrag is ’n opsie om munisipale rekenings af te bring. Dit is egter ’n duur opsie wat eers oor die langtermyn sy werklike impak begin wys.
Met ’n korrupte en agterbakse regering aan bewind is die kultuur van wanbetaling nie voor die deur van die sakesektor te lê nie – Die sakesektor wil net weet dat die betaling waarvoor hulle aangeslaan word die korrekte bedrag weerspieël.
Die onbetrokkenheid van die plaaslike en sentrale owerheid by die geïmplementeerde stelsel is nie ’n verskoning om volgens die nuwe stelsel te werk nie. Moet dit nie probeer beveg nie, want jy sal jou dan teen ’n soliede muur vasloop.